Miss Universe 1961

Ang **Miss Universe 1961** ay ang ikasampung edisyon ng Miss Universe pageant, na ginanap sa Miami Beach Auditorium sa Miami Beach, Florida, Estados Unidos noong 15 Hulyo 1961.

Pagkatapos ng kompetisyon, kinoronahan ni Linda Bement ng Estados Unidos si Marlene Schmidt ng Kanlurang Alemanya bilang Miss Universe 1961. Ito ang kauna-unahang tagumpay ng Alemanya sa kasaysayan ng kompetisyon. Nagtapos bilang first runner-up si Rosemarie Frankland ng Gales, habang nagtapos bilang second runner-up si Adriana Gardiazábal ng Arhentina.

Mga kandidata mula sa apatnapu't-walong bansa at teritoryo ang lumahok sa kompetisyong ito. Pinangunahan ni Johnny Carson ang kompetisyon.

## Kasaysayan 
thumb|Miami Beach Auditorium, ang lokasyon ng Miss Universe 1961|250x250px

### Pagpili ng mga kalahok 
Ang mga kalahok mula sa apatnapu't-walong mga bansa at teritoryo ay napili upang lumahok sa kompetisyon. Dalawang kandidata ang nailuklok upang kumatawan sa kanilang bansa/teritoryo matapos ang pag-urong ng orihinal na kalahok.  

#### Mga pagpalit 
Pinalitan nina Ana Griselda Vegas Albornoz ng Beneswela at Pilar Gil Ramos ng Espanya sina Gloria Lilue at Maria del Carmen Cervera Fernández, ayon sa pagkabanggit, dahil pinili nilang lumahok sa Miss International 1961.

#### Mga unang pagsali, pagbalik, at pag-urong sa kompetisyon 
Unang sumali sa edisyong ito ang mga bansang Eskosya, Gales, Hamayka, Irlanda, Kapuluang Birhenes ng Estados Unidos, Madagaskar, Republika ng Tsina, at Rhodesia. Bumalik sa edisyong ito ang mga bansang Ceylon at Porto Riko na huling sumali noong 1957; at Guwatemala at Turkiya na huling sumali noong 1959.  

Hindi sumali si Leone Mary Main ng Nuweba Sleandiya dahil pinili niyang lumahok sa Miss International. Hindi sumali sina Eriny Emile Sebella ng Hordan at Maria Josabete Silva Santos ng Portugal dahil sa hindi isiniwalat na dahilan. Hindi sumali ang mga bansang Hong Kong, Kosta Rika, Suriname, at Tunisya sa edisyong ito matapos na mabigo ang kanilang mga organisasyong pambansa na magdaos ng kompetisyong pambansa o magtalaga ng kalahok. 

Dapat sanang sasali sa edisyong ito sina Helen Tan ng Malaya at Julie Koh ng Singapura, subalit pinili na lamang nila na sumali sa Miss International sa Long Beach, California. Kalaunan, sumali si Koh sa sumunod na edisyon ng kompetisyon. Hindi rin sumali sina Edna Delinois ng Hayti at Tarita Teriipaia ng Tahiti dahil sa hindi isiniwalat na dahilan.

## Mga resulta 
thumb|250x250px|Mga bansa at teritoryong sumali sa Miss Universe 1961 at ang kanilang mga pagkakalagay.

### Mga pagkakalagay 
### Mga espesyal na parangal 
## Kompetisyon 
### Pormat ng kompetisyon 
Tulad noong 1955, labinlimang mga *semi-finalist* lang ang napili at ibinunyag sa paunang kompetisyon na binubuo ng *swimsuit competition* at *evening gown competition*. Ang labinlimang mga *semi-finalist* ay magbibigay ng isang maikling talumpati gamit ang kanilang sariling wika. Pagkatapos nito, lumahok sa *swimsuit competition* at *evening gown competition* ang mga *semi-finalist,* at kalaunan ay napili ang limang pinalista''.
* Miyoko Yanagida – Hapones na pintor 

## Mga kandidata 
Apatnapu't-walong kandidata ang lumahok para sa titulo.

## Mga tala 
## Mga sanggunian 
## Panlabas na kawing 
*